Jeanne d'Arc Debonheur

Jeanne d'Arc Debonheur lauya ce yar kasar Rwanda  hakazalika yar siyasa wadda ta kasance Ministan 'Yan Gudun Hijira da Bala'i na Majalisar Ministocin Rwanda tun daga ranar 30 ga watan Agustan shekarar 2017. 

 Tarihi da ilimi 
An haife ta ranar 19 ga watan Afrilu 1978,  kuma ta halarci makarantun cikin kasar Ruwanda. A shekarar 2012 ta sami digiri na biyu a fannin shari'a daga Jami'ar Kasa ta Rwanda.

 Sana'a 
Debonheur ta fara aikinta ne a cikin shekarar 2008, tana aiki a matsayin Magatakarda ta Kotu a Kotun Kasuwanci, wanda ke a Musanze da Nyarugenge, tana aiki a wannan matakin har zuwa 2011.

Daga 2011 har zuwa 2012 ta yi aiki a matsayin mai ba da shawara a fannin shari'a kuma mai bayar da shawara a majalisar wakilai ta majalisar dokokin Rwanda. Tsawon watanni uku, daga Janairu 2013 zuwa 23 ga Afrilu, 2013, ta yi aiki a matsayin jami'ar shari'a a "Hukumar Kula da Muhalli ta Rwanda" (REMA).  

Daga 24 Afrilu 2013, Debonheur ta yi aiki a matsayin ƙwararrar mai tsara dokoki kuma a matsayin mai bayar da shawara kan shari'a ga Majalisar Dattijan Rwanda, tana aiki a cikin wannan aiki har zuwa 29 Agusta 2017. 

A ranar 31 ga Agusta, 2017, an rantsar da ita a matsayin ministar kula da bala'o'i da harkokin 'yan gudun hijira ta kasar Rwanda. 

 Rayuwa ta sirri 
Jeanne d'Arc Debonheur na da Aure kuma tana da da yara uku. 

 Manazarta 

Hanyoyin hadi na waje
Website of the Rwanda Ministry of Refugees and Disaster Management 
Losers in President Kagame’s New Cabinet As of 31 August 2017.

Rukuni:Haihuwan 1978
Rukuni:Rayayyun mutane